
10 Οκτωβρίου 2014 


ΑΠΟΦΑΣΕΙ Σ 

Αριθμ. Φ.800/10/Σ.2226/135619 

Ρύθμιση Θεμάτων Προγράμματος Εθελούσιας 
Εργαζομένων ΕΑΣ ΑΒΕΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις του άρθρου 14Β του Ν. 3429/2005 «Δη¬ 
μόσιες Επιχειρήσεις και Οργανισμοί (Δ.Ε.Κ.Ο)» (ΦΕΚ Α' 
314), όπως αυτό ισχύει. 

2. Τις διατάξεις του άρθρου 14Γ του Ν. 3429/2005 «Δημό¬ 
σιες Επιχειρήσεις και Οργανισμοί (Δ.Ε.Κ.Ο.) (ΦΕΚ Α' 314), 
όπως αυτό προστέθηκε με τις διατάξεις του άρθρου 7 
του Ν. 4237/2014 «Ρύθμιση θεμάτων της ΑΔΜΗΕ Α.Ε. και 
άλλες διατάξεις» (ΦΕΚ Α' 36). 

3. Τις διατάξεις του άρθρου 46 του Ν. 4278/2014 «Φά¬ 
ροι, Στρατολογία και άλλες διατάξεις» (ΦΕΚ Α' 157). 

4. Το γεγονός ότι από την παρούσα απόφαση προκα- 
λείται εφάπαξ δαπάνη σε βάρος του κρατικού προϋπο¬ 
λογισμού οικ. έτους 2014 ύψους 6,6 εκατομμυρίων ευρώ, 
κατ’ ανώτατο όριο, που καλύπτεται από τις εγγεγραμμέ¬ 
νες πιστώσεις του Π/Υ του Υπουργείου Εθνικής Αμυνας 
(Ε.Φ. 11-110 ΚΑΕ 2599) τρέχοντος οικ. έτους. 

5. Την Υ 304/2013 απόφαση του Πρωθυπουργού για 
την ανάθεση αρμοδιοτήτων στην Αναπληρωτή Υπουργό 
Εθνικής Άμυνας Φωτεινή Γεννηματά (ΦΕΚ Β' 1635/2013). 

6. Την αριθμ. Υ 48/9-7-2012 απόφαση του Πρωθυπουρ¬ 
γού για τον καθορισμό αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα (ΦΕΚ Β' 2105). 

7. Το άρθρο 90 του Κώδικα Νομοθεσίας που κυρώθηκε 
με το άρθρο πρώτο του Π.Δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 

8. Το Π.Δ. 113/2010 «Ανάληψη υποχρεώσεων από τους 
Διατάκτες» (ΦΕΚ Α' 194). 

9. Την αριθμ. Φ. 831.1/963/136202/Σ.2350/6-10-2014 από¬ 
φαση ανάληψης υποχρέωσης της αρμόδιας οικονομικής 
υπηρεσίας του Υ.ΕΟ.Α. (ΑΔΑ: 67ΧΥ6-ΣΟΛ), αποφασίζουμε: 

Άρθρο 1 

1. Οι αιτήσεις για την συμμετοχή στο Πρόγραμμα Εθε¬ 
λούσιας των εργαζομένων της ΕΑΣ ΑΒΕΕ και την με 
κοινή συμφωνία του αιτούντος εργαζομένου και της 


Εταιρείας λύση της εργασιακής σχέσης θα υποβάλ¬ 
λονται από τη δημοσίευση της παρούσας και έως τις 
16:00’ της 10ης ημέρας από την επομένη της νόμιμης 
σύστασης της εταιρείας και εάν αυτή δεν είναι εργάσιμη 
της αμέσως επόμενης εργάσιμης. Σε κάθε περίπτωση, η 
Εταιρεία δύναται να χορηγήσει διαδοχικές παρατάσεις 
της ανωτέρω προθεσμίας, με απόφαση του Διοικητικού 
Συμβουλίου αυτής. Καμία αίτηση δεν θα γίνεται δεκτή 
μετά την ως άνω ημερομηνία, αρχική ή κατά παράταση. 

2. Οι αιτήσεις συμμετοχής στο Πρόγραμμα είναι έγ¬ 
γραφες και ανεπιφύλακτες. Με απόφαση του Διοικητι¬ 
κού Συμβουλίου της Εταιρείας καθορίζονται ο τρόπος 
υποβολής των αιτήσεων και η τήρηση σειράς προτε¬ 
ραιότητας. 

3. Το Διοικητικό Συμβούλιο δικαιούται να αρνηθεί την 
έγκριση αιτήσεων Εργαζομένων που υπερβαίνουν τις 
15 για την πρώτη κατηγορία, 60 για την δεύτερη, 190 
για την τρίτη και 70 για την ειδική κατηγορία. Κατά 
την έγκριση των αιτήσεων αποχώρησης προηγούνται 
οι Εργαζόμενοι της ειδικής κατηγορίας, με μεταξύ τους 
προτεραιότητα αυτών με τα περισσότερα έτη προϋπη¬ 
ρεσίας, έπονται οι εργαζόμενοι της τρίτης κατηγορίας, 
εν συνεχεία οι εργαζόμενοι της δεύτερης κατηγορίας 
και τέλος οι Εργαζόμενοι της πρώτης κατηγορίας, έως 
τη συμπλήρωση των ανωτέρω ορίων για κάθε κατη¬ 
γορία. Σε περίπτωση κατά την οποία οι αιτήσεις των 
Εργαζομένων της ειδικής κατηγορίας δεν επαρκούν για 
την συμπλήρωση των ανωτέρω ορίων αποχωρήσεων 
εξετάζονται οι αιτήσεις των Εργαζομένων της τρίτης 
κατηγορίας. Εάν και πάλι δεν επιτυγχάνεται ο στόχος 
των αποχωρήσεων εξετάζονται οι αιτήσεις των Εργα¬ 
ζομένων της δεύτερης κατηγορίας και ούτω καθ’ εξής, 
έως ότου συμπληρωθεί ο ανώτατος αριθμός αποχωρή¬ 
σεων κατά τα ανωτέρω. Σε περίπτωση κατά την οποία 
οι αιτήσεις της επόμενης κατηγορίας υπερβαίνουν τον 
εναπομείναντα αριθμό για την συμπλήρωση του ανω- 
τάτου ορίου τηρείται σειρά προτεραιότητας, ανάλογα 
με τον χρόνο υποβολής της αίτησης. 

4. Στην ειδική κατηγορία του εδαφίου (δ) της παρα¬ 
γράφου 3 του άρθρου 46 του Ν. 4278/2014 (ΦΕΚ Α' 157) 
υπάγονται οι εξής κατηγορίες υπαλλήλων: διοικητικοί 
υπάλληλοι, υπάλληλοι γραφείου, γραμματείς, ιδιαιτέρες 
γραμματείς, δακτυλογράφοι, οικονομολόγοι, λογιστές, 
λογιστές προϋπηρεσίας, βοηθοί λογιστές, τηλεφωνητές, 
κλητήρες, βοηθοί στατιστικολόγοι, εκτελωνιστές, κοι- 

νωνικοί λειτουργοί, νοσηλευτές, καθαριστές, φύλακες, 
νυχτοφύλακες, θυρωροί, πυροσβέστες, αρχιφύλακες, 
αναλυτές Η/Υ, προγραμματιστές Η/Υ, χειριστές Η/Υ, δι¬ 
πλωματούχοι μηχανικοί ΑΕΙ, πτυχιούχοι μηχανικοί ΤΕ, 
μαθηματικοί, χημικοί, τεχνικοί υπάλληλοι, σχεδιαστές, 
χρονομέτρες, αποθηκάριοι, οδηγοί αυτοκινήτων (χωρίς 
πιστοποίηση ΑϋΒ περί ικανότητας μεταφοράς εκρηκτι¬ 
κών και επικινδύνων υλών) και οδηγοί φορτηγών αυ¬ 
τοκινήτων (χωρίς πιστοποίηση ΑΩΒ περί ικανότητας 
μεταφοράς εκρηκτικών και επικινδύνων υλών). 

5. Οι διατάξεις της παρούσας και του Προγράμματος 
δεν αποτελούν δεσμευτική πρόταση για την κατάρτιση 
σύμβασης αλλά πρόσκληση εκδήλωσης ενδιαφέροντος 
για την συμμετοχή στο Πρόγραμμα. Η υποβολή της αί¬ 
τησης για τη συμμετοχή στο Πρόγραμμα συνεπάγεται 
αποδοχή των όρων και συνεπειών των διατάξεων της 
παρούσας και του Προγράμματος. 

6. Η Διοίκηση της Εταιρείας αξιολογεί τις αιτήσεις 
που υποβάλλονται σε σχέση με τις λειτουργικές και 
επιχειρηματικές της ανάγκες, καθώς και την ανάγκη 
διατήρησης της ομαλής επιχειρησιακής λειτουργίας, 
διατηρώντας το δικαίωμα να μην δεχθεί κάποιες από 
αυτές, κατά την διακριτική της ευχέρεια, ακόμη και εάν 
δεν συμπληρωθεί ο προβλεπόμενος ο αριθμός αποχω- 
ρούντων Εργαζομένων. 

7. Η αποδοχή των αιτήσεων για συμμετοχή στο Πρό¬ 
γραμμα γίνεται με απόφαση των εξουσιοδοτημένων 
οργάνων της Διοίκησης της Εταιρείας. Η Εταιρεία δεν 
υποχρεούται να ενημερώσει τους εργαζομένους των 
οποίων η αίτηση δεν έγινε δεκτή. Η μη αποστολή από 
την Εταιρεία εντός του ανωτέρω χρονικού διαστήματος 
εγγράφου ειδοποιήσεως ότι η Εταιρεία αποδέχεται την 
αίτηση του εργαζομένου εξομοιώνεται με απόρριψη της 
αιτήσεως. 

8. Αν η αίτηση του Εργαζομένου για συμμετοχή στο 
Πρόγραμμα γίνει δεκτή από την Εταιρεία κατά την από¬ 
λυτη διακριτική της ευχέρεια, τότε ο εν λόγω Εργαζό¬ 
μενος υπογράφει μετά των εξουσιοδοτημένων οργάνων 
της Εταιρείας σύμβαση λύσης της εργασιακής σχέσης, 
η οποία κοινοποιείται στον ΟΑΕΔ με έγγραφο οικειο- 
θελούς αποχώρησης κάθε Εργαζομένου. 

9. Η Αποζημίωση καταβάλλεται κατά τον χρόνο υπο¬ 
γραφής της σύμβασης και υπό την προϋπόθεση υπο¬ 
γραφής αυτής. Κάθε Εργαζόμενος, προκειμένου να δι¬ 
καιούται να εισπράξει την Αποζημίωση πρέπει να έχει 
αποδεχτεί όλους τους όρους και τις προϋποθέσεις του 
Προγράμματος και της παρούσας και να έχει υπογράψει 
τη σύμβαση λύσης της σχέσης και σύμβασής του με 
την Εταιρεία. 


10. Προκειμένου να εξυπηρετηθούν οι λειτουργικές 
και επιχειρηματικές της ανάγκες, η Εταιρεία έχει το 
μονομερές δικαίωμα να μεταθέσει την ημερομηνία λύ- 
σεως της εργασιακής σχέσης και της καταβολής της 
Αποζημίωσης για κάποιους από τους δικαιούχους για 
διάστημα που δεν θα υπερβαίνει τους τρεις μήνες από 
την αποδοχή εκ μέρους της Εταιρείας της αίτησης συμ¬ 
μετοχής στο Πρόγραμμα. 

11. Το Πρόγραμμα δεν αποτελεί επιχειρησιακή συνή¬ 
θεια και δεν δημιουργεί υποχρέωση τόσο στην Εται¬ 
ρεία όσο και στην «ΕΛΛΗΝΙΚΑ ΑΜΥΝΤΙΚΑ ΣΥΣΤΗΜΑΤΑ 
Α.Β.Ε.Ε.» ή άλλο διάδοχο νομικό πρόσωπο, για επανά¬ 
ληψή του στο μέλλον, ούτε για παράτασή του, πέραν 
από την παραπάνω αναφερθείσα ημερομηνία, ούτε για 
καταβολή ενός ή περισσοτέρων από τα ως άνω ανα- 
φερθέντα ποσά και παροχές προς Εργαζομένους που 
είτε δεν πληρούν τις αντίστοιχες προϋποθέσεις, είτε/ 
και δεν θα αιτηθούν εμπρόθεσμα να συμμετάσχουν στο 
Πρόγραμμα, είτε/και δεν θα αποδεχθούν όλους τους 
ως άνω όρους και προϋποθέσεις του Προγράμματος. 

12. Ακόμα κι αν η Εταιρεία αποδεχθεί την αίτηση 
κάποιου Εργαζομένου, εάν στο μεσοδιάστημα και μέ¬ 
χρι να υπογράφει η σύμβαση αποχώρησης, συντρέξει 
σπουδαίος λόγος καταγγελίας της σύμβασης εργασίας 
(συμπεριλαμβανομένων οικονομικοτεχνικών λόγων), η 
Εταιρεία διατηρεί το δικαίωμα να καταγγείλει τη σύμβα¬ 
ση, οπότε δε θα δικαιούται ο εν λόγω Εργαζόμενος την 
Αποζημίωση του Προγράμματος. Περαιτέρω, η Εταιρεία 
επιφυλάσσεται ρητώς του δικαιώματος της καταγγελίας 
της σύμβασης εργασίας, αλλά και της τυχόν συναφθεί- 
σας σύμβασης αποχώρησης, αν αποκαλυφθεί εκ των 
υστέρων οποιαδήποτε δόλια, άδικη ή/και ποινικά κολά¬ 
σιμη πράξη του εργαζομένου εναντίον της Εταιρείας. 
Σε τέτοια περίπτωση, κάθε ποσό που τυχόν έλαβε ο 
Εργαζόμενος λόγω συμμετοχής στο Πρόγραμμα δύναται 
να αναζητηθεί ως αδικαιολογήτους καταβληθέν. 

Αρθρο 2 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2014 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

